NEILL BLOMKAMP SE GRUWELFLIEK, DEMONIC IN FLIEKTEATERS LANDSWYD VANAF HIERDIE VRYDAG! – SOSIAAL DIGITAAL
NEILL BLOMKAMP SE GRUWELFLIEK, DEMONIC IN FLIEKTEATERS LANDSWYD VANAF HIERDIE VRYDAG!
Leave a Comment	/ FLIEKS, NUUS / By sosiaal / 15th November 2021 15th November 2021
Die nuwe Neill Blomkamp, DEMONIC, is 'n gruwelfliek met 'n tegnologiese kinkel, wat jou van begin tot einde op die punt van jou stoel sal hou en dit open in fliekteaters landswyd hierdie Vrydag, 19 November 2021!
Die idee vir dié rolprent deur verskeie faktore geïnspireer, sê Blomkamp. "Die pandemie het baie van my ander projekte op ys gesit en ek wou iets doen wat ons kon beheer en verfilm. Daarom het ek besluit om my hand aan 'n gruwelprent te waag. Ek wou ook graag van nuwe tegnologie, genaamd volumetriese vaslegging, gebruik maak wat perfek vir hierdie genre werk. Ons moes dus 'n storie skep wat hierdie elemente insluit."
Wanneer gebeure uit die verlede by haar begin spook, roep Carly die hulp van 'n ou vriend (Chris William Martin) in. Dit is maklik om met Carly se karakter te identifiseer soos wat sy probeer om onderdrukte herinneringe te verwerk, met Martin se ondersteuning. Kandyse McClure sluit dan by hulle aan om die atmosfeer te verlig.
In DEMONIC ontmoet tradisionele besetenheid moderne tegnologie. Dit is dié Suid-Afrikaanse draaiboekskrywer en regisseur se eerste poging in die gruwelgenre. Dit bied 'n innoverende mengsel van die bonatuurlike en wetenskapfiksie en word plaaslik versprei deur Filmfinity Edms (Bpk.).